Variant del galizzian

I variant del galizzian, se vardom la distribuzzion geografica e la manera de combinass di isogloss, a poeuden vess spartii in trii bloch (bloques) principai: ocidental, central e oriental. Dent a 'sti variant a gh'è di olter arei dialettai, zonn lenguistegh de estension e unità descompagn, che poeuden vess delimitaa cont isogloss de duu o trii fenomen caratteristegh. Quella divison chì la se basa soratutt in su la fonetega e (anca pussee) in su la morfologia.

I bloch
El bloch ocidental e quell oriental a gh'hann on bell poo de lavorà comun in tutt i sò dialett, tant l'è vera che se podaria parlà de 'na macro-area atlantega (o ocidental) e de 'na macro-area oriental. Inscambi el bloch central, che in general l'è quell che 'l rapresenta pussee el galizzian comun, l'ocupa ona granda zona geografica e 'l gh'ha poch fenomen esclusiv. Pussee che de 'na transizzion gradual de est a ovest e de conservadorism a inovazzion (come l'è de norma), a poeudom rapresentà la realtà dei variant del galizzian in dò direzzion: de 'na banda, i fenomen inovador i balchen intant che se va a est, e de l'oltra i fenomen conservador a se smorzen pussee che se va a ovest. Dent in del bloch central se poeuden stabilì de arei e sotta-arei: però, in general, gh'hann minga l'istessa unità di olter duu bloch.
Varda anca
Lengua galizziana

Categoria:Lengua galiziana